Diari Oficial de la Generalitat Valenciana


Sumari del DOGV 5697, del 06-02-2008 (2008/1394)

ORDE de 25 de gener de 2008, de la Conselleria de Sanitat, per la qual s'establixen les bases reguladores i es convoquen beques per a ajudes a estudis d'investigació en l'àrea d'atenció sanitària de la Direcció General d'Assistència Sanitària de l'Agència Valenciana de Salut per a l'any 2008.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5697

Data del DOGV
:   06-02-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/1394


Data del document
:   25-01-2008

Organisme emissor
:   Conselleria de Sanitat

Tipus de document
:   Ordre

Descriptors 

:   * suport econòmic
    * ajuda pública
    * assignació per estudis
    * professió paramèdica
    * professió sanitària
    * metge

ORDE de 25 de gener de 2008, de la Conselleria de Sanitat, per la qual s'establixen les bases reguladores i es convoquen beques per a ajudes a estudis d'investigació en l'àrea d'atenció sanitària de la Direcció General d'Assistència Sanitària de l'Agència Valenciana de Salut per a l'any 2008. [2008/1394]  
La Direcció General d'Assistència Sanitària de l'Agència Valenciana de Salut de la conselleria de Sanitat convoca, per mitjà d'esta orde, la concessió de beques per a treballs formatius en l'àmbit de l'atenció sanitària.  
L'objectiu general d'esta convocatòria és afavorir la producció de coneixement científic com a element base en què fonamentar els programes, les polítiques de salut i les activitats de prestació assistencial.  
Per això, fent ús de les facultats que em conferixen el Decret 120/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Sanitat, i els articles 35 de la Llei 5/1983, de 30 de desembre, de Govern Valencià, i 47.11 del text refós de la Llei de la Hisenda Pública de la Generalitat Valenciana, i segons el que establix el Decret 108/1992, de 6 de juliol, del Govern Valencià, pel qual es regula la concessió de beques,  
ORDENE  
Article 1. Objecte  
1. La present orde té com a objecte convocar concurs públic per a la concessió de beques per a formar personal investigador en l'àrea de l'atenció sanitària.  
2. En l'annex de la present Orde s'establixen les bases per les quals es regirà la concessió de beques referides en el punt anterior.  
Article 2. Obligacions genèriques dels becaris  
A més de les obligacions específiques que s'establixen en l'annex a esta orde, es declaren, amb caràcter general, les següents:  
a) Complir l'objectiu, fer l'activitat o adoptar el comportament que fonamenta la concessió de la beca.  
b) Justificar, davant de l'òrgan concedent, el compliment dels requisits i condicions, així com la realització de l'activitat i el compliment de la finalitat que determinen la concessió o aprofitament de la beca.  
c) Comunicar a l'òrgan concedent l'obtenció d'altres beques o ajudes.  
d) Acreditar, amb anterioritat a dictar-se la proposta de resolució de concessió, que es troba al corrent en el compliment de les obligacions tributàries i davant de la Seguretat Social, en els termes que preveu l'article 22 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.   
e) Pel que fa al punt anterior, la presentació de la sol·licitud de les beques comportarà l'autorització del sol·licitant perquè l'òrgan concedent obtinga de forma directa l'acreditació de les circumstàncies previstes en els articles 18 i 19 del Reial Decret esmentat anteriorment.  
f) No obstant això, el sol·licitant pot denegar expressament el consentiment i ha d'adoptar llavors la certificació en els termes que preveu el Reial Decret 887/2006. En este cas, si el certificat no fóra expedit per l'òrgan corresponent en el termini establit en esta orde per a sol·licitar la beca, s'ha d'acompanyar a la sol·licitud l'acreditació d'haver demanat el certificat.  
g) Les altres previstes en l'article 14 de la Llei 38/2003, de 17 de novembre, General de Subvencions, si és el cas.  
Article 3. Sol·licituds i documentació  
1. Les sol·licituds per a l'obtenció de les beques es presentaran segons s'indica en les bases reguladores d'esta orde.  
2. En el cas que els documents exigits que s'han d'adjuntar a la sol·licitud de concessió de beca estigueren en poder de la conselleria de Sanitat/Agència Valenciana de Salut, el sol·licitant pot acollir-se al que establix l'article 35.f), de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data, l'òrgan o dependència a què van ser dirigits, la identificació del procediment en el qual figuren i que no hagen transcorregut més de cinc anys des de la finalització del procediment a què corresponguen.  
3. En el supòsit de l'article anterior, si existira impossibilitat material d'obtindre el document, l'òrgan competent pot requerir al sol·licitant la presentació o, si no n'hi ha, l'acreditació per altres mitjans dels requisits a què es referix el document, amb anterioritat a la formulació de la proposta de resolució.  
4. Quan la sol·licitud no tinga els requisits establits en esta orde o no s'hi adjunte la documentació que la mateixa orde exigix, de conformitat amb l'article 71 de la Llei 30/1992, es requerirà la persona interessada perquè, en un termini de 10 dies, esmene la falta o adjunte la documentació necessària, amb indicació que, si així ho fera, se'l tindrà per desistit de la sol·licitud, prèvia resolució que ha dictar, en els termes que preveu l'article 42 de la dita Llei, el director general d'Assistència Sanitària.  
5. Així mateix, es pot requerir del sol·licitant qualssevulla altres dades, documents i informes complementaris que resulten necessaris per a la resolució de l'expedient, així com l'acreditació dels requisits a què es referix la documentació administrativa.  
Article 4. Beneficiaris  
1. Poden obtindre la condició de beneficiari de l'ajuda prevista en esta convocatòria els que reunisquen els requisits establits en l'annex d'esta orde.  
2. No poden obtindre la condició de beneficiari les persones en què concórrega alguna de les circumstàncies establides en l'article 13.2 de la Llei 38/2003, de 17 de novembre, General de Subvencions, i en els articles 18 i concordants del Reial Decret 887/2006, de 21 de juliol, pel qual s'aprova el Reglament de la Llei General de Subvencions.  
Article 5. Procediment de concessió de beques  
1. La concessió de beques es fa per mitjà del procediment de concurrència competitiva a què es referix l'article 22 de la Llei 38/2003, de 17 de novembre, General de Subvencions i els articles 58 i següents del Reial Decret 887/2006, de 21 de juny, pel qual s'aprova el seu Reglament, d'acord amb els criteris de valoració fixats en les bases reguladores, que figuren com a annex.  
2. Es constituirà una comissió de valoració per a l'examen i valoració de les sol·licituds presentades, que s'ajustarà en el seu funcionament, en tant que òrgan col·legiat, al règim que tenen establit en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Article 6. Resolució de concessió de beques  
1. Correspon al director general d'Assistència Sanitària de l'Agència Valenciana de Salut, dictar la resolució de la concessió de beques previstes en la present orde.  
2. La resolució, que serà motivada i tindrà els efectes i continguts previstos en l'article 25 de la Llei 38/2003, de 17 de novembre, General de Subvencions, es publicarà en el tauler d'anuncis de la conselleria de Sanitat (carrer del Misser Mascó, 31 de València), i en els taulers d'anuncis dels servicis territorials de la conselleria de Sanitat, sitis a Alacant (carrer de Girona, 26), Castelló (carrer de l'Hort Corders, 12) i València (Gran Via de Ferran el Catòlic, 74).  
3. El termini per a dictar la resolució és el previst en l'annex corresponent a les bases reguladores.  
Article 7. Finançament  
Les beques que es regulen en esta orde es finançaran a càrrec del programa pressupostari 412.22 de la Direcció General d'Assistència Sanitària, codi de línia T6663, aplicació pressupostària 32.19.59.5934.891.83.FS, per un import màxim fins a 60.000 euros, dels pressupostos de la Generalitat Valenciana per a l'any 2008.  
Article 8. Desplegament i aplicació de l'orde  
El director gerent de l'Agència Valenciana de Salut, en l'àmbit de les seues competències o, si és el cas, la persona que hi delegue, pot adoptar les mesures necessàries per al desplegament i aplicació de la present orde.  
Article 9. Recursos  
Les resolucions adoptades en aplicació d'esta orde esgoten la via administrativa. Contra les dites resolucions es pot interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, si bé, potestativament, es pot interposar recurs de reposició davant del conseller de Sanitat, en el termini d'un mes, segons que preveuen els articles 116 i 117 de la Llei 30/1992.  
Article 10. Pèrdua de l'ajuda  
1. L'incompliment pel beneficiari dels requisits i condicions que van donar lloc a la concessió de la beca, així com la concurrència de qualsevol de les causes recollides en l'article 37 de la Llei 38/2003, de 17 de novembre, General de Subvencions i en els articles 91 i següents del Reial Decret 877/2006, de 21 de juny, pel qual s'aprova el seu Reglament, donarà lloc a la pèrdua del dret al cobrament total o parcial de la beca.  
2. En estos casos, es pot prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per la persona interessada.   
Article 11. Reintegrament de l'ajuda.  
Per al reintegrament de l'ajuda s'aplicaran les normes contingudes en els articles 36 i 37 de la Llei 38/2003, de 17 de novembre, General de Subvencions, així com en els articles 91 i següents del Reial Decret 877/2006, de 21 de juliol, pel que s'aprova el seu Reglament.  
Article 12. Règim d'infraccions i sancions  
El règim sancionador en la matèria regulada en la present Orde serà l'establit en el títol IV de la Llei 38/2003, de 17 de novembre, General de Subvencions.  
DISPOSICIONS FINALS  
Primera  
S'autoritza el director general d'Assistència Sanitària perquè, en l'àmbit de les seues competències, adopte les mesures o resolucions necessàries per al desplegament i execució d'esta orde.  
Segona  
La present convocatòria es publica a l'empara del que disposen l'article 56 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, i l'Orde de 26 de setembre de 1994, de la conselleria d'Economia i Hisenda, sobre tramitació anticipada d'expedients de despesa, per la qual cosa l'aportació econòmica prevista en esta orde queda condicionada a l'existència de crèdit adequat i suficient en els pressupostos de la Generalitat Valenciana per a l'exercici 2008, en el programa pressupostari i en la línia de subvenció corresponents.  
Tercera  
La present Orde entrarà en vigor l'endemà de la publicació en el Diari Oficial de la Comunitat Valenciana.  
Contra la present Orde, que posa fi a la via administrativa, pot interposar-se recurs contenciós administratiu, d'acord amb el que preveu l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, dins del termini de dos mesos, comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, sense perjuí que puga interposar-se qualsevol altre que s'estime procedent.  
València, 25 de gener de 2008  
El conseller de Sanitat,  
MANUEL CERVERA TAULET  
ANNEX I  
Bases de la convocatòria per a la concessió de quatre beques, per a ajudes a estudis d'investigació, en l'Àrea d'Assistència Sanitària, de la Direcció General d'Assistència Sanitària de l'Agència Valenciana de Salut  
Base 1ª. Objecte i finalitat  
1.1. Les beques tenen com a objecte formar personal investigador en l'àrea d'atenció sanitària.  
1.2. Es convoquen quatre beques, els destinataris de les quals són titulats universitaris en ciències relacionades amb la Salut.  
Base 2ª. Dotació, duració i pagament de beques  
2.1. Les beques estan dotades de 1.250 euros bruts mensuals, que estaran subjectes a les retencions que pertoquen legalment.   
2.2. El període de duració de les beques comprendrà des del dia 1 de gener de 2008 quan la notificació siga anterior a esta data; en cas contrari, des de l'endemà a la notificació fins al 31 de desembre de 2008. No obstant això, pot prorrogar-se, mitjançant una resolució que explique els motius, condicionada a l'existència de consignació pressupostària, adequada i suficient, en l'exercici 2009. En tot cas, la beca no ha de tindre una duració superior als 18 mesos.  
2.3. L'import de les beques s'abona mensualment, amb la certificació prèvia de conformitat emesa pel director general d'Assistència Sanitària, així com l'acreditació prèvia de trobar-se al corrent de les seues obligacions tributàries i davant de la Seguretat Social.  
Base 3ª. Requisits dels sol·licitants, condicions generals i barem  
3.1. Les beques previstes en este annex s'adjudicaran per mitjà de concurs entre els aspirants que reunisquen, abans de finalitzat el termini de presentació de sol·licituds, els requisits següents:  
a) Ser espanyol o nacionalitat d'un estat membre de la Comunitat Europea o nacional d'aquells estats a què, en virtut de tractats internacionals celebrats per la Comunitat Europea i ratificats per Espanya, s'aplique la lliure circulació de persones.  
b) Estar en possessió del títol de llicenciat en qualsevol disciplina, afí amb les ciències relacionades amb la salut.  
c) Tindre veïnat administratiu en qualsevol municipi de la Comunitat Valenciana.  
d) No patir cap malaltia o estar afectat per cap limitació física o psíquica que siga incompatible amb l'exercici de les funcions.  
e) No tindre concedida qualsevol altra beca o ajuda.  
Els aspirants que no posseïsquen nacionalitat espanyola han d'acreditar coneixements suficients en alguna de les llengües oficials de la Comunitat Valenciana, aspecte que es verificarà en el procés de selecció.  
3.2. Es tindran en compte en el procés de selecció, els coneixements següents:  
a) Cursos d'especialització, especialment en gestió i administració sanitària  
b) Coneixement de valencià.  
c) Coneixements d'informàtica i ofimàtica  
3.3. Els mèrits adduïts pels/les aspirants es valoraran atenent el barem següent:  
a) Expedient acadèmic: fins a 2 punts.  
b) Formació extraacadèmica: 2 punts.  
c) Formació en coneixements relacionats amb l'objecte de la beca: 2 punts.  
d) Entrevista personal: 4 punts.  
3.4. Seran excloses les sol·licituds dels aspirants que tinguen una relació laboral remunerada.  
3.5. Els mèrits que s'al·leguen han de ser acreditats i degudament compulsats, en el moment de presentació de sol·licituds.  
Base 4ª. Formalització de sol·licituds  
En les sol·licituds presentades pels/les interessats han de constar les dades següents:  
a) Cognoms  
b) Nom  
c) Data de naixement  
d) Nacionalitat  
e) Document nacional d'identitat  
f) Domicili  
g) Població i codi postal  
h) Telèfon i fax  
i) Titulació  
j) Expedient acadèmic  
k) Currículum   
l) Disposar de cobertura sanitària  
m) Declaració jurada de no tindre cap relació laboral i d'estar al corrent en les obligacions fiscals.  
n) Qualssevol altres documents que acrediten la possessió del títol o mèrits, docents, investigadors o professionals que es desitgen al·legar.  
Base 5ª. Termini i lloc de presentació de sol·licituds  
1. El termini de presentació de sol·licituds és de 15 dies hàbils, comptats a partir de l'endemà de la publicació d'esta orde en el Diari Oficial de la Comunitat Valenciana.  
2. Les sol·licituds es dirigiran a la Direcció General d'Assistència Sanitària, de l'Agència Valenciana de Salut, ubicada en la conselleria de Sanitat, carrer del Misser Mascó, núm. 31, València 46197, atenent al que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Base 6ª. Comissió avaluadora, selecció, resolució i recursos  
6.1. La comissió avaluadora està presidida pel director/a general d'Assistència Sanitària, i en formen part:  
- El cap de l'Àrea d'Assistència Sanitària.  
- El cap del Servici de Recursos Assistencials  
- El cap del Servici de Protocol·lització i Integració Assistencial  
- El cap del Servici per al Desenvolupament de Ferramentes per a la Gestió  
6.2. La comissió tindrà facultats per a resoldre tots els dubtes que apareguen en la interpretació de les bases.  
6.3. La comissió avaluadora, atenent els criteris i requisits establits, tindrà en compte, en el moment d'efectuar la proposta de concessió, el barem que s'establix en la base tercera d'esta convocatòria.  
6.4. En el termini màxim de 30 dies hàbils, comptats a partir de l'endemà al de la finalització de presentació de sol·licituds, es publicarà la proposta de resolució provisional, amb la relació dels aspirants, d'acord amb la puntuació obtinguda, en els llocs previstos en l'article 6 de la present orde.  
6.5. La resolució de concessió de beques correspon al director gerent de l'Agència Valenciana de Salut, o, si és el cas, a la persona que hi delegue.  
6.6. La resolució de la convocatòria prevista en esta orde tindrà lloc en un termini màxim de tres mesos, a partir de l'endemà al de la finalització del termini de presentació de sol·licituds.  
6.7. El venciment del termini màxim previst en el paràgraf anterior, sense haver-se notificat la resolució legítima als interessats per a entendre desestimada per silenci administratiu la sol·licitud de concessió de beca, de conformitat amb el que disposa l'article 25.5 de la Llei 38/2003, de 17 de novembre, General de Subvencions.   
6.8. La resolució de concessió de beques s'ha de publicar en llocs previstos en l'article 6 de la present orde, juntament amb una relació dels aspirants, per orde de la puntuació obtinguda. Esta relació es constituirà com a borsa de reserva per si es produïa alguna renúncia o abandó.  
6.9. La Direcció General d'Assistència Sanitària convocarà els adjudicataris de les beques per a la firma del corresponent document de notificació i acceptació, que ha d'efectuar-se en un termini no superior a 10 dies hàbils des de la data d'acceptació per part de l'adjudicatari.  
6.10. Contra la resolució de concessió de beques les persones interessades poden interposar recurs d'alçada davant del conseller de Sanitat.  
Base 7ª. Drets, obligacions, tutoria i incidència del personal becari  
7.1. Quant a les obligacions dels beneficiaris és aplicable el que disposa el Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei de la Hisenda Pública de la Generalitat Valenciana.  
7.2. Les beques són incompatibles amb l'aprofitament de qualsevol altra beca, ajuda o activitat laboral regular. La infracció d'esta regla, en qualsevol moment del període de l'aprofitament, deixa sense efecte la beca.  
7.3. La Direcció General d'Assistència Sanitària de l'Agència Valenciana de Salut ha de convocar els adjudicataris sol·licitants de les beques per a la firma del corresponent document de notificació i acceptació.  
7.4. Un mes abans de la finalització de la beca, els becaris han d'elaborar una memòria científica de les activitats dutes a terme durant el període d'aprofitament de la beca.  
7.5. Finalitzat el període d'aprofitament de la beca, i previ informe d'assistència, aprofitament i aptitud, el director general d'Assistència Sanitària ha d'estendre el certificat corresponent.  
7.6. La Direcció General d'Assistència Sanitària de l'Agència Valenciana de Salut, resoldrà les incidències que es produïsquen durant el període d'aprofitament de la beca i pot deixar-les sense efecte, amb audiència prèvia de la persona interessada, en els casos següents:  
a) Incompliment de les seues obligacions.  
b) No fer l'activitat que motive la concessió.  
c) Deixar de reunir els requisits exigits en la present convocatòria.  
7.8. Davant de les incidències, renúncies, abandons o incompliments que deixen vacant una beca, es procedirà a cobrir-la atenent a l'orde establit en la bossa de reserva que resulte del procés de selecció.